**Y CYNGOR DYSGU DIGIDOL CENEDLAETHOL**

**DYDD GWENER 19 IONAWR 2018**

**GWESTY CLAYTON, CAERDYDD**

|  |
| --- |
| **Aelodau'r cyngor a oedd yn bresennol** |
| Simon Billington (SB) | Dilwyn Owen (DO) | Ty Golding (TG) |
| Alison Howells (AH) | Paul Watkins (PW) | Gary Beauchamp (GB) |
| Chris Britten (CB) | Gareth Dacey (GD) | Simon Brown (SB) |
| Alyson Nicholson (AN) | Catherine Kucia (CK) | Hannah Mathias (HM) |
| Ruth Meadows (RM) – Cadeirydd Dros Dro | Chris Owen (CO) | Joe Walsh (JW) |
| **Ymddiheuriadau gan aelodau'r cyngor** |
| Kay Morris (KM) | Mike Jones (MJo) |  |
| **Siaradwyr Gwadd** |
| Gerard Pitt (GP) – Fframwaith Cymhwysedd Digidol | Jamie Brotherton (JB) – Ysgol Arloesi Ddigidol | Bethan Stacey (BS) – Cyngor y Gweithlu Addysg |

1. **Croeso a Chyflwyniadau**

1.1 Croesawodd CO aelodau'r Cyngor i'r cyfarfod a'u cyflwyno i'r siaradwyr gwadd.

1. **Y wybodaeth ddiweddaraf am Ddiwygio'r Cwricwlwm / Fframwaith Cymhwysedd Digidol - Ty Golding / Gerard Pit**
	1. Rhoddodd TG gyflwyniad byr ar y newyddion diweddaraf am raglen diwygio'r cwricwlwm. Roedd y cyflwyniad yn cynnwys manylion am y canlynol:
* cerrig milltir a gwblhawyd;
* amserlen ddiwygiedig newydd ar gyfer y rhaglen ddiwygio; ac
* amlinelliad o'r camau nesaf i'w cymryd.
	1. Cadarnhaodd TG fod y datganiadau 'Beth sy'n Bwysig' wedi cael eu dosbarthu yng nghyfarfod Grŵp Asesu'r Cwricwlwm ar gyfer adborth ym mis Rhagfyr 2017. Nododd TG fod yr adborth ar bob un o'r meysydd dysgu a phrofiad yn amrywio.
	2. Cadarnhaodd TG i gyfres o weithdai gael eu cynnal yn dilyn cyfarfod Grŵp Asesu'r Cwricwlwm a ystyriodd yr adborth gan arbenigwyr o fewn y grŵp, a chan aelodau o'r meysydd dysgu a phrofiad eraill a oedd yn bresennol. Cadarnhaodd TG fod Camu hefyd yn bresennol yn y gweithdai hyn.
	3. Nododd TG fod yr holl allbynnau a ddeilliodd o'r gweithdai wedi eu cyflwyno i'r Grŵp Cydlyniaeth ar 20 Rhagfyr 2017. Amlinellodd TG ddiben y Grŵp Cydlyniaeth. Cadarnhaodd TG fod yr allbynnau hefyd wedi eu dosbarthu i arbenigwyr disgyblaethau o fewn y meysydd dysgu a phrofiad a phaneli penodol (arbenigwyr Llythrennedd a Rhifedd a'r Cyfnod Sylfaen), sydd wedi ymateb gyda'u hadborth eu hunain.
	4. Cadarnhaodd TG i gyfres o weithdai gael eu cynnal dros dri diwrnod, yn yr wythnos yn dechrau 8 Ionawr 2018. Amlinellodd TG drefn y gweithdai, gan egluro fod dau o'r diwrnodau ar gyfer yr Arloeswyr Digidol Proffesiynol. Nododd TG fod arloeswyr y Cwricwlwm wedi cael y cyfle i weithio gyda'i gilydd a holi ei gilydd am 'beth sy'n bwysig' a'r gwaith sy'n cael ei wneud ym mhob maes dysgu a phrofiad. Cadarnhaodd TG fod y gweithdai hyn yn gynhyrchiol iawn.
	5. Cadarnhaodd TG fod Rhaglen Sefydlu Ranbarthol ar gyfer arloeswyr digidol proffesiynol wedi cael ei lansio yn y digwyddiad. Amlinellodd TG mai diben y rhaglen yw rhoi cyfle i arloeswyr brofi ac archwilio'r cynnyrch, a rhoi adborth ar hyn.
	6. Cyfeiriodd TG at gyfarfod o Fwrdd y Rhaglen a gynhaliwyd ar 12 Ionawr 2018. Cadarnhaodd TG fod dau beth wedi eu cymeradwyo yng nghyfarfod y Bwrdd. Y cyntaf oedd y penderfyniad i barhau â'r dull 'Beth sy'n Bwysig, a chyflwynwyd papur i'r Bwrdd ynghylch hyn. Cadarnhaodd TG y caiff hyn ei rannu â'r Cyngor Dysgu Digidol Cenedlaethol pan gaiff y papur ei gymeradwyo.
	7. Cadarnhaodd TG y bydd y Grŵp Cydlyniaeth yn cyfarfod ar 24 Ionawr 2018. Dywedodd TG, yn dilyn hyn, y bydd yn rhannu'r cynnyrch cyfredol a'r pwyntiau cyfeirio â'r Cyngor Dysgu Digidol Cenedlaethol. Nododd TG fod angen i'r gwaith o ystyried trefnu'r strwythur ddechrau, a gofynnodd TG i aelodau'r Cyngor Dysgu Digidol Cenedlaethol anfon unrhyw syniadau neu fewnbwn a oedd ganddynt cyn cyfarfod nesaf y Grŵp Cydlyniaeth.

**Cam gweithredu: TG i rannu** **deunyddiau yn dilyn cyfarfod y Grŵp Cydlyniaeth ar 5 Chwefror 2018.**

* 1. Cadarnhaodd TG y caiff y gweithdai eu cynnal ar ddiwedd mis Ionawr 2018. Amlinellodd TG mai diben y gweithdai hyn yw sicrhau bod y meysydd dysgu a phrofiad yn datblygu'r fframwaith cynnydd cychwynnol, ac mae'r maes gwyddoniaeth a thechnoleg yn ystyried parhau i ddatblygu 'Beth sy'n Bwysig'. Cadarnhaodd TG fod y maes Gwyddoniaeth a Thechnoleg wedi cynyddu 'Beth sy'n Bwysig' o bump i wyth; mae hyn yn golygu bod llawer iawn o waith i'w wneud ar hyn. Cadarnhaodd TG hefyd fod newid wedi bod mewn personél o ran arweinydd maes dysgu a phrofiad gwyddoniaeth a thechnoleg. Mae cadeirydd newydd wedi ei benodi erbyn hyn.
	2. Nododd TG y bydd y Grŵp Cydlyniaeth yn cyfarfod unwaith eto ar 5 Chwefror 2018. Bydd y cyfarfod hwn yn gyfle i sicrhau cysondeb, a bydd yr holl bwyntiau cyfeirio 1, 3 a 5 ar gyfer 'Beth sy'n Bwysig' wedi eu cwblhau.
	3. Rhoddodd TG ddarlun o'r hyn a ddisgwylir ar gyfer y rhaglen diwygio yn y dyfodol a rhestrodd rai cerrig milltir allweddol sydd ar ddod. Un o'r cerrig milltir allweddol fydd mireinio 'Beth sy'n Bwysig' ym mis Ebrill.
	4. Nododd TG rai o'r camau nesaf ar gyfer y Cyngor Dysgu Digidol Cenedlaethol; un ohonynt fydd nodi sut y gall y Cyngor Dysgu Digidol Cenedlaethol ymgysylltu â'r Rhwydwaith Cenedlaethol er Rhagoriaeth a'r grŵp Gwyddoniaeth a Thechnoleg.
	5. Soniodd CB ei fod wedi ymgysylltu â'i gyswllt yn y maes dysgu a phrofiad nad oedd yn barod ar y pryd ac a oedd wedi gofyn i TG pa ganlyniad yr hoffai ei weld. Cyfeiriodd TG at bwysigrwydd ymgysylltu â'r grwpiau ac argymhellodd y dylid ailymweld â nhw yn fuan.
	6. Nododd HM nad oedd y Grŵp Dyniaethau wedi cysylltu o gwbl a gofynnodd a oedd eraill wedi cael unrhyw gyswllt â'r grwpiau.
	7. Cafwyd trafodaeth ar b'un a ddylai aelodau'r Cyngor Dysgu Digidol Cenedlaethol gysylltu ag arweinwyr y meysydd dysgu a phrofiad unigol yn hytrach na chysylltu â'r grŵp cyfan.

**Cam gweithredu: Pob un o arweinwyr y meysydd dysgu a phrofiad i gysylltu'n uniongyrchol â'u cysylltiadau yn y Cyngor Dysgu Digidol Cenedlaethol i gael trafodaeth yn y lle cyntaf.** **Hyn i'w hwyluso gan dîm TG.**

2.16 Nododd JB ei fod wedi mynychu cyfarfod o faes dysgu a phrofiad y Dyniaethau gan ddweud pa mor ddiddorol oedd cael y wybodaeth ddiweddaraf gan bob un o'r meysydd dysgu a phrofiad eraill. Teimlai JB ei fod yn fuddiol iawn cael y cyfle i holi aelodau'r meysydd dysgu a phrofiad.

**Y wybodaeth ddiweddaraf am y Fframwaith Cymhwysedd Digidol (FfCD)**

2.17 Cadarnhaodd GP fod siartiau wal y FfCD wedi cael eu dosbarthu ar ddechrau 2018 i ysgolion ledled Cymru, a bod hyn yn gysylltiedig â chynhadledd y penaethiaid a gynhaliwyd ddechrau 2018. Nododd GP fod y siart wal yn dangos llinell amser ac yn nodi'r hyn y mae Llywodraeth Cymru yn ei ddisgwyl ar gyfer y FfCD. Cadarnhaodd GP y caiff y siart wal ei lanlwytho i'r adran Cymhwysedd Digidol ar wefan Dysgu Cymru.

2.18 Nododd GP fod y tair cynhadledd genedlaethol i benaethiaid wedi bod yn llwyddiannus iawn. Cadarnhaodd GP fod dau Arloeswr Digidol wedi rhoi cyflwyniad ym mhob un o'r cynadleddau. Cafodd pob un o'r cyflwyniadau eu canmol yn ôl yr adborth a gafwyd.

2.19 Nododd GP fod yr holl Arloeswyr Digidol bellach yn gweithio o fewn eu meysydd dysgu a phrofiad penodol a'u bod wedi mynychu'r gweithdy dros dri diwrnod ym mis Ionawr. Cadarnhaodd GP hefyd y caiff cyfarfod ei gynnal ym mis Mawrth 2018 ar gyfer y Gweithgor Digidol. Diben y cyfarfod hwn fyddai gofyn i'r Arloeswyr Digidol nodi beth yw sefyllfa pob un o'r meysydd dysgu a phrofiad ar hyn o bryd o ran ymgorffori'r FfCD.

2.20 Cyflwynodd GP JB a soniodd yn fras am y gweithdy maes dysgu a phrofiad tri diwrnod yn SWALEC. Nododd JB ei fod yn bwysig sicrhau bod yr arloeswyr digidol yn cael eu cynnwys ar y cam hwn er mwyn sicrhau bod y FfCD yn cael ei ystyried yn briodol.

2.21 Gofynnodd GP am sylwadau cyffredinol gan y Cyngor Dysgu Digidol Cenedlaethol ar y ffordd y mae'r FfCD yn cael ei roi ar waith yn ei farn ef.

2.22 Nododd CK, o safbwynt rhanbarth GCA, fod y FfCD yn ennill momentwm ond mai dim ond mewn rhai rhannau o'r rhanbarth yr oedd hyn yn digwydd. Nododd CK y mannau hynny lle mae arweinyddiaeth ysgolion yn cytuno â hyn, a'r mannau lle mae arweinwyr yn ymgorffori hyn. Fodd bynnag, mae rhai ysgolion yn dal i'w gyflwyno. Nododd SB fod gan ysgolion uwchradd bryderon uniongyrchol y mae'n rhaid iddynt ddelio â nhw, fel arholiadau TGAU ac roedd angen eu hatgoffa'n barhaus o bwysigrwydd y FfCD.

2.23 Cynhaliwyd trafodaeth ynghylch cyfleu negeseuon allweddol y FfCD i ysgolion. Awgrymodd aelodau'r Cyngor Dysgu Digidol Cenedlaethol y dylid defnyddio'r cyfryngau cymdeithasol yn fwy, a chyfleu'r neges drwy rwydweithiau pwysig, e.e. drwy'r llywodraethwyr.

2.24 Tynnodd CO sylw at yr adroddiadau a gafwyd o'r adnodd Anghenion Dysgu Proffesiynol ynghylch y defnydd, gan nodi fod tua 55 y cant o ysgolion uwchradd wedi defnyddio'r adnodd.

2.25 Cyfeiriodd GB at y broblem o ran system raddio'r adnodd Anghenion Dysgu Proffesiynol. Soniodd GB eto fod dwy seren mewn system raddio pedair seren yn dal i fod yn ganlyniad cadarnhaol, a'i bod yn anodd gwybod ble roedd angen rhoi cymorth. Nododd CB y byddai'n ddefnyddiol gweld canran y rhai ag un seren ac, o bosibl, os oedd hyn yn berthnasol y gallai gefnogi ymyriadau ac adnoddau priodol.

**Cam gweithredu: GP i gysylltu â GB ynghylch adnodd anghenion dysgu proffesiynol y FfCD (Cam gweithredu o'r cyfarfod diwethaf)**

**Cam gweithredu: GP i gysylltu â CO ynghylch:** **nifer y graddau un seren ledled Cymru**

1. **Trosolwg o Gyflwyniad Rhaglen Trawsnewid ADY - Rhiannon Evans**

3.1 Rhoddodd RE gyflwyniad ar Raglen Trawsnewid Anghenion Dysgu Ychwanegol, gan nodi:

* gweledigaeth y rhaglen
* nodau craidd y Bil Anghenion Dysgu Ychwanegol a'r Tribiwnlys Addysg (Cymru)
* pum maes gwaith y rhaglen
* cerrig milltir cyfredol
* camau nesaf y rhaglen.

3.2 Cyfeiriodd RE yn fanwl at y pum maes gwaith y caiff y rhaglen ei chyflawni drwyddynt: deddfwriaeth a chanllawiau statudol, datblygu'r gweithlu, gweithredu/cymorth pontio, codi ymwybyddiaeth a chefnogi polisi.

3.3 Tynnodd RE sylw at ddull gweithredu'r system ADY newydd a gafodd ei datblygu gan ddefnyddio adborth rhanddeiliad o ymgynghoriad a gafodd ei gynnal rhwng mis Chwefror a mis Mehefin 2017 ar y modd y dylid rhoi'r system newydd ar waith. Caiff canllaw gweithredu manwl a fydd yn egluro'r amserlenni ar gyfer cyflwyno cynlluniau datblygu unigol i bob carfan o ddysgwyr yn y dull gweithredu fesul cam ei gyhoeddi maes o law.

3.4 Tynnodd RE sylw at rai o gamau nesaf y rhaglen:

* y Bil i gael Cydsyniad Brenhinol a dod yn Ddeddf ym mis Ionawr 2018
* arweinwyr trawsnewid i ddechrau yn eu swydd yn gynnar yn 2018, i ddechrau gweithio gydag Awdurdodau Lleol, sefydliadau addysg bellach a phartneriaid cyflawni allweddol i ddatblygu cynlluniau gweithredu
* cyflwyno hyfforddiant gweithredu yn gynnar yn 2020, a fydd ar gael ar Hwb
* bydd disgwyl i'r system newydd fynd yn fyw o fis Medi 2020
* bydd yr hen system wedi dod i ben erbyn haf 2023.

**Cam gweithredu: Cyflwyniad i'w ddobsarthu i'r Cyngor Dysgu Digidol Cenedlaethol**

**Pasbort Dysgu Proffesiynol - Bethan Stacey (Cyngor y Gweithlu Addysg)**

4.1 Tynnodd BS sylw at y ffaith bod Llywodraeth Cymru wedi cysylltu â Chyngor y Gweithlu Addysg nôl ym mis Mawrth 2015 i ddatblygu'r Pasbort Dysgu Proffesiynol.

4.2 Cyfeiriodd BS at y briff a roddwyd gan Lywodraeth Cymru i Gyngor y Gweithlu Addysg, sy'n nodi diben y Pasbort Dysgu Proffesiynol. “All practitioners would be able to record their professional learning in a single place and would enable them to develop a detailed online portfolio capturing all their professional learning”.

4.3 Cyfeiriodd BS at waith ymgysylltu â'r proffesiwn er mwyn canfod a oedd awydd am y math hwn o adnodd a'r mathau o adnoddau a gweithrediad y gallai'r gweithlu eu disgwyl/a fyddai'n ddefnyddiol i'r gweithlu. Cadarnhaodd BS fod yr adborth yn dangos yn glir bod diddordeb ac awydd yn bendant am adnodd o'r fath.

4.4 Cadarnhaodd BS fod y cynnyrch wedi ei lansio ym mis Medi 2016. Tynnodd BS sylw at y ffaith bod y pasbort ar gael i bob grŵp cofrestredig yng Nghyngor y Gweithlu Addysg (athrawon, gweithwyr cymorth dysgu mewn ysgolion, athrawon addysg bellach, cymorth dysgu addysg bellach, y rhai sy'n cyflwyno dysgu seiliedig ar waith a gweithwyr ieuenctid).

4.5 Cadarnhaodd BS fod y pasbort yn system ddewisol, ac nad yw'n orfodol. Nododd BS fod hyn yn peri her i annog pobl i ddefnyddio'r system a'r bwriad yw cynyddu'r defnydd o bob cyfeiriad, y rhai sy'n dechrau ar eu gyrfa yn y gweithlu (AGA (ysgol ac Addysg Bellach), Ymsefydlu, gweithwyr ieuenctid dan hyfforddiant ac ati), y rhai sydd am fod yn arweinwyr (CPCP, Academi Arweinyddiaeth ac ati) a phawb arall (sy'n ymwneud â dysgu proffesiynol drwy'r consortia, safonau proffesiynol, rheoli perfformiad, arweinwyr canol ac ati).

4.6 Tynnodd BS sylw at bwysigrwydd cael adborth gan ddefnyddwyr. Cadarnhaodd BS fod gweithrediad ar gael lle y gall defnyddwyr roi adborth drwy'r wefan ei hun.

4.7 Cadarnhaodd BS fod mwy na 11,000 o ddefnyddwyr cofrestredig ar y system ar hyn o bryd, a bod mwy na 4,500 ohonynt yn weithredol.

4.8 Holodd HM a all y system dderbyn bathodynnau digidol o Safle Cymuned Addysg Microsoft. Cadarnhaodd BS y gall dderbyn y bathodynnau hyn.

4.9 Cadarnhaodd BS fod ap ffôn symudol dwyieithog wrthi'n cael ei ddatblygu.

4.10 Nododd CB fod lefel y defnydd presennol yn isel iawn yn seiliedig ar yr ystadegau a ddarparwyd.

4.11 Cynhaliwyd trafodaeth ynghylch hyrwyddo'r system, ac awgrymodd nifer o aelodau'r Cyngor Dysgu Digidol Cenedlaethol y dylid cael un broses fewngofnodi drwy Hwb. Nododd BS fod hyn yn anodd am fod Cyngor y Gweithlu Addysg yn gorff proffesiynol annibynnol. Byddai BS yn cyfleu eu hawgrym i'r rheolwyr yng Nghyngor y Gweithlu Addysg.

4.12 Awgrymodd nifer o aelodau'r Cyngor Dysgu Digidol Cenedlaethol y byddai dolen safonol ar Hwb yn helpu i'w hyrwyddo, ac y dylid ystyried cael y ddolen hon o ddifrif. Roedd BS yn cytuno â hyn ac unwaith eto byddai'n rhoi adborth i'r rheolwyr.

4.13 Nododd DO ei fod wedi mynd ar wefan Cyngor y Gweithlu Addysg gyda'r bwriad o gofrestru ar gyfer y PDP ac mai'r peth cyntaf a welodd o dan y ddewislen 'Cofrestru' oedd y wybodaeth am orchmynion disgyblu byw a chyfyngiad ar gyflogaeth - nododd fod hyn yn negyddol. Eglurodd BS fod ar wefan Cyngor y Gweithlu Addysg ac nid yn y PDP a bod FTP yn faes gwahanol o waith y mae gan Gyngor y Gweithlu Addysg gyfrifoldeb amdano.

4.14 Roedd BS wedi hysbysu'r Cyngor Dysgu Digidol Cenedlaethol i roi gwybod iddi hi yn uniongyrchol os oedd ganddynt unrhyw gwestiynau.

**5.** **Rhaglen Dysgu yn y Gymru Ddigidol – Chris Owen**

* 1. Rhoddodd CO gyflwyniad yn trafod y wybodaeth allweddol ddiweddaraf am y rhaglen. Roedd rhai o'r rhain yn cynnwys:
* Y wybodaeth ddiweddaraf am y contract
* Google for Education
* Cynllunio ar gyfer y dyfodol
* Ffrydiau gwaith allweddol
* DIGWYDDIAD DYSGU DIGIDOL CENEDLAETHOL 2018

5.2 Tynnodd CO sylw'r Cyngor Dysgu Digidol Cenedlaethol at ystadegau Hwb, gan ddangos y cynnydd yn nifer y rhai a fewngofnododd a nifer y rhai a aeth ar y wefan rhwng mis Hydref 2016 a mis Hydref 2017. Cadarnhaodd CO fod 300,203 o gyfrifon gweithredol Hwb ar hyn o bryd.

5.3 Cadarnhaodd CO y caiff profion UX eu cynnal ar safle allanol Platfform Hwb. Cadarnhaodd CO y bydd canlyniadau ar gael ar ddiwedd mis Mawrth.

5.4 Amlinellodd CO ffynhonnell Darparwr Hunaniaeth Addysg Cymru Gyfan, sy'n arddangos yr haen gwasanaeth, yr haen IDP a ffynonellau data.

5.5 Cadarnhaodd CO fod erthygl newyddion wedi ei chyhoeddi ar 27 Tachwedd gan Swyddfa'r Wasg yn Llywodraeth Cymru yn datgan y caiff Google for Education ei gyflwyno i bob ysgol yng Nghymru y flwyddyn nesaf. Nododd CO fod hyn wedi achosi rhai negeseuon cymysg ymhlith defnyddwyr a oedd wedi darllen yr erthygl ac a oedd yn meddwl bod Google for Education yn mynd i gymryd lle Hwb. Cadarnhaodd CO nad yw hyn yn wir, a bod Google for Education yn dod yn adnodd ychwanegol y gellir cael gafael arno drwy Blatfform Hwb.

5.6 Amlinellodd CO gontractau Rhaglen Dysgu yn y Gymru Ddigidol yn y dyfodol, gan egluro y caiff Darparwr Hunaniaeth Addysg Cymru Gyfan ei gyflwyno'n fewnol gan Lywodraeth Cymru; Bydd CDSM a Microsoft yn parhau, a chaiff Google for Education ei gynnwys.

5.7 Cadarnhaodd CO fod nifer o weithdai a sesiynau cwmpasu dylunio technegol wedi eu cynnal gyda thîm Google for Education i edrych ar setiau adnoddau gwahanol. Cadarnhaodd CO fod y cam prawf cysyniad eisoes ar waith a'u bod yn ystyried un broses fewngofnodi ar hyn o bryd.

5.8 Mae'r amserlenni amlinellol ar gyfer defnyddio Google for Education yn cael eu treialu yn ystod tymor yr haf a'u cyflwyno o fis Medi.

5.9 Cadarnhaodd CO y bydd sesiynau rhanddeiliaid ar gyfer Google for Education yn cael eu cynnal.

5.10 Tynnodd CO sylw at rai digwyddiadau cynllunio yn y dyfodol, ac ymhlith y rhain roedd y canlynol: contract Learning Possibilities yn dod i ben; a phrofion addasol ar-lein a fydd yn dechrau ym mis Medi 2018.

5.11 Cadarnhaodd CO y cytunwyd ar saith swydd dechnegol newydd i gefnogi'r gwasanaeth Darparwr Hunaniaeth Addysg Cymru gyfan yn fewnol, a bod dwy swydd eisoes wedi cyhoeddi hysbyseb allanol.

5.12 Amlinellodd CO y wybodaeth ddiweddaraf am gaffael. Cadarnhaodd CO fod contract wedi ei ddyfarnu i Computacenter ar gyfer yr adnodd darparu defnyddiwr.

5.13 Cadarnhaodd CO fod cwmpas contract Microsoft Premium Support yn cael ei bennu.

5.14 Amlinellodd CO y diweddariadau i ddiogelwch a chyfeiriodd at y gydymffurfiaeth â GDPR a nifer o wiriadau diogelwch a fydd yn cael eu cynnal.

5.15 Tynnodd CO sylw at y trefniadau llywodraethu sydd ar waith.

5.16 Amlinellodd CO gynllun ymadael Hwb+. Cadarnhaodd CO fod contract Hwb+ yn dod i ben ym mis Awst 2018. Nododd CO fod 5Tb o ddata ysgolion yn cael ei storio ar weinyddion Hwb+ yn ôl yr amcangyfrif, a bod hyn yn cael ei adolygu ar hyn o bryd yn unol ag ysgolion gweithredol.

5.17 Cyfeiriodd CO at ganfyddiadau cychwynnol Hwb+: mae 38 o ysgolion defnydd uchel wedi eu nodi, cysylltwyd yn uniongyrchol â 23 o'r ysgolion hyd yma, fodd bynnag, ni chafwyd unrhyw ymateb am gymorth ychwanegol. Mae'r rhan fwyaf o'r ysgolion hyn wedi cadarnhau eu bod eisoes wedi symud i adnoddau eraill Hwb ac y byddai unrhyw gynnwys ar Hwb+ yn hen ac yn ddiangen bellach.

5.18 Gofynnodd CB i CO beth oedd risgiau mwyaf y prosiect hwn. Amlinellodd CO y risgiau ynghylch recriwtio, caffael a mudo. Amlinellodd CO y byddai'n dod â chofrestr risg lefel uchel i'r cyfarfod nesaf

**Cam gweithredu: CO i ddod â chofrestr risg i'r cyfarfod nesaf.**

**Digwyddiad Dysgu Digidol Cenedlaethol 2018**

5.19 Cadarnhaodd CO y caiff digwyddiad dysgu digidol ei gynnal ddydd Mercher 20 Mehefin 2018 yn y Celtic Manor, Casnewydd.

5.20 Nododd CO y bydd strwythur digwyddiad eleni yn wahanol i strwythur y blynyddoedd blaenorol.

5.21 Amlinellodd CO ddyddiadau allweddol y Wobr Disgyblion Digidol Genedlaethol

**Cam gweithredu: CO i newid y digwyddiad ar linell amser y Wobr - 9 Ebrill -oherwydd gwyliau'r Pasg.**

5.22 Atgoffodd CO y Cyngor Dysgu Digidol Cenedlaethol i gysylltu â Stefano os oes diddordeb gennych mewn bod yn un o'r chwe beirniad ar gyfer y wobr.

**Ffrydiau gwaith eraill**

5.23 Tynnodd CO sylw at nifer o ffrydiau gwaith eraill, e.e.:

* Diwrnod Defnyddio’r Rhyngrwyd yn Fwy Diogel (6 Chwefror 2018)
* Cynllun Gweithredu Diogelwch Ar-lein
* Canllawiau Llywodraethu Gwybodaeth
* Canllawiau Hidlo'r We

5.24 Cadarnhaodd CO y caiff £50k o Grant DPP y Rhaglen Dysgu yn y Gymru Ddigidol i'r pedwar consortia rhanbarthol ei ail-flaenoriaethu a'i symud i'r Grant Gwella Addysg, ym mlwyddyn ariannol 2018/19. Mae hyn yn rhan o benderfyniad y llywodraeth gyfan i flaenoriaethu cymorth ar gyfer gwasanaethau lleol, ysgolion a gofal cymdeithasol, gan sicrhau mwy o hyblygrwydd i lywodraeth leol fel y gellir cyflawni ein blaenoriaethau a rennir i ysgolion.

5.25 Cadarnhaodd CO mai ar 22 Ionawr 2018 y caiff y broses Rhyddhau Hwb ei chynnal. Tynnodd CO sylw at rai o'r diweddariadau a fydd yn rhan o'r broses ryddhau: Gwelliannau i swyddogaeth chwilio, Dileu Dosbarthiadau Hwb, Ailgyfeirio 401, a thanysgrifiad awtomatig i Weithgarwch Rhwydwaith.

**Cam gweithredu: CO i ddosbarthu cyflwyniad i'r grŵp.**

1. **Rhaglen Dysgu yn y Gymru Ddigidol – Mike Jones (RM)**

**Y wybodaeth ddiweddaraf am fuddsoddi mewn band eang**

* 1. Rhoddodd RM gyflwyniad byr ar y wybodaeth ddiweddaraf am y rhaglen band eang.
	2. Cadarnhaodd RM fod y rhaglen yn datblygu'n dda. Ar hyn o bryd, mae 262 o archebion ac mae'r broses o gyflawni'r rhain yn mynd rhagddi'n dda. Mae 196 o'r ysgolion hyn eisoes wedi elwa ar gysylltedd gwell.
	3. Cadarnhaodd RM fod disgwyl i'r rhaglen gyrraedd y drydedd garreg filltir erbyn diwedd mis Ionawr, ddau fis cyn y disgwyl. Cwblhawyd pob ysgol yn Sir y Fflint, Rhondda Cynon Taf, Abertawe a Wrecsam.
	4. Dywedodd RM fod Bro Morgannwg yn gobeithio cyflwyno ei harcheb yn fuan. Cadarnhaodd CB fod penaethiaid wedi cyfarfod â'r cyfarwyddwyr yn ddiweddar ac y dylai'r broses ddechrau symud yn gyflym.
	5. Cadarnhaodd RM nad yw 12 o'r ysgolion mewn sefyllfa i elwa ar y buddsoddiad. Cadarnhaodd RM fod gwaith yn mynd rhagddo gyda BT, PSBA a Cyflymu Cymru i edrych ar opsiynau gwahanol am sut i gyflwyno'r rhaglen i'r ysgolion hyn.
	6. Gofynnodd CB ble mae lleoliad yr ysgolion. Cadarnhaodd RM eu bod ledled Cymru. Fodd bynnag, gellir rhannu lleoliad yr ysgolion os bydd angen.
	7. Cadarnhaodd RM fod diffyg seilwaith telathrebu ac felly mai'r gost o ddarparu gwasanaeth band eang cyflym iawn yw'r broblem gyda'r 12 ysgol.

**Y Wybodaeth Strategol Ddiweddaraf**

* 1. Cadarnhaodd RM fod y gwaith gyda PSBA ynghylch hidlo'r we a gwasanaethau'r rhyngrwyd yn mynd rhagddynt yn dda a'i bod yn gobeithio y bydd y gwasanaeth newydd yn mynd yn fyw ar 1 Ebrill 2018. Cadarnhaodd RM hefyd fod y pum Awdurdod Lleol eisoes wedi ymrwymo i'r gwasanaeth newydd.
	2. Cyfeiriodd RM at gytundeb a wnaed â'r PSBA i ddileu'r terfynau cyfraddau ac y gwneir hyn cyn gynted â phosibl.
	3. Amlinellodd CB fuddiannau Gwasanaeth Hidlo'r We yn Ganolog ac y bydd ar gael am ddim i ysgolion.
	4. Soniodd SB nad yw'r gwasanaeth am ddim i awdurdodau lleol. Cadarnhaodd CO nad yw'r gwasanaeth am ddim, ac eglurodd fod costau'r gwasanaeth wedi eu cyfrifo fesul defnyddiwr. Nododd CO fod rhai awdurdodau lleol efallai yn talu'r costau'n ganolog, yn hytrach na throsglwyddo'r costau i ysgolion.
	5. Esboniodd CO hefyd fod cost y gwasanaeth yn cynrychioli gwasanaeth hidlo a reolir yn llawn, a oedd yn cynnwys croesi'r rhyngrwyd a'r holl seilwaith gofynnol. Awgrymodd CO y byddai rhagor o fanylion yn cael eu rhoi i'r Cyngor.

**Cam gweithredu: MJo i roi gwybodaeth bellach am brisio gwasanaeth hidlo'r we yn ganolog.**

**Y Wybodaeth Ddiweddaraf am Safonau Digidol (gan gynnwys adroddiad ar y prif bwyntiau)**

6.13 Cadarnhaodd RM fod y ddogfen addysg canllawiau digidol gyntaf wedi ei chyhoeddi ar 23 Tachwedd 2017, a bod llawer o adborth cadarnhaol wedi ei dderbyn ar hyn. Tynnodd RM sylw at waith sy'n cael ei wneud i hyrwyddo'r ddogfen a'i dosbarthu i'r ysgolion. Cadarnhaodd RM hefyd y bydd ysgolion yn ceisio defnyddio'r ddogfen fel rhan o'u cynllun gwella.

6.14 Nododd RM y caiff y ddogfen ei hadolygu'n gyson ac y caiff ei chadw ar-lein fel y gellir gwneud newidiadau iddi'n hawdd.

6.15 Cadarnhaodd RM fod Gweithgor Technegol wedi ei ffurfio i edrych ar gam nesaf y safonau. Ceir cynrychiolwyr o Gonwy, Sir y Fflint a Phowys y bydd Llywodraeth Cymru yn gweithio gyda nhw. Caiff comisiwn ei ddosbarthu i awdurdodau lleol y mis hwn i weld a hoffai unrhyw un weithio ar y safonau newydd a phryd y caiff y cyfarfod cyntaf ei gynnal.

6.16 Amlinellodd RM ddiben Asesiad y Rhwydwaith Ysgolion. Y nod yw cysylltu â hyd at 200 o ysgolion a chydweithio â nhw i weld pa broblemau a heriau y maent yn eu hwynebu o ran eu seilwaith. Cadarnhaodd RM eu bod yn mynd drwy broses gaffael ar hyn o bryd i gaffael contract ar gyfer y prosiect hwn ym mis Ionawr. Nododd RM fod yr amcanestyniadau cyfredol yn nodi'r gwaith i'w gwblhau erbyn mis Mehefin 2018.

6.17 Cyfeiriodd RM at ddiben prosiect Model Cymorth TGCh i Ysgolion. Cadarnhaodd RM fod cyswllt wedi ei wneud drwy Soctim i weld sut mae awdurdodau lleol gwahanol yn darparu eu cymorth TGCh i ysgolion. Cadarnhaodd RM fod y gyfradd ymateb gychwynnol yn isel, sef 45 y cant yn unig (deg awdurdod lleol). Fodd bynnag, mae Soctim yn ymweld yn awr ag awdurdodau lleol i'w hannog i ymateb ac yn pwysleisio pwysigrwydd y gwaith hwn i ysgolion.

1. **Cofnodion, camau gweithredu a'r camau nesaf**

*Cywirdeb a Chamau Gweithredu Cofnodion 07 Tachwedd 2017:*

**Cam gweithredu: Simon Brown i'w ychwanegu at y rhestr o'r rhai a oedd yn bresennol.**

Cytunwyd bod y cofnodion yn gywir.

1. **Unrhyw fater arall**

8.1 Roedd GB wedi cael e-bost gan aelod o'r cyhoedd yn mynegi pryderon ynghylch diogelwch data rhai o'r platfformau digidol yr oedd ysgolion yn ymwneud â nhw, y tu allan i Blatfform Hwb.

8.2 Nodwyd bod y prif bryderon yn ymwneud â'r canlynol:

* materion ynghylch diogelwch digidol sy'n ymwneud â derbyn platfformau 'am ddim'.
* dylai cytundeb platfform digidol/ffurflenni caniatâd fod yn dryloyw iawn a dylai rhieni fod yn gallu eu deall yn hawdd
* pwysau ar ysgolion i dderbyn platfformau am ddim
* diffyg dealltwriaeth mewn ysgolion wrth dderbyn platfformau am ddim

8.3 Amlinellodd yr aelod o'r cyhoedd fod HWB yn darparu platfform dysgu digidol da, diogel a mwy tryloyw.

8.4 Cafodd y cyngor drafodaeth hirfaith ynghylch y pwyntiau a godwyd a gwnaeth ailafael yn y drafodaeth a gafwyd yn y cyfarfod diwethaf ynghylch yr opsiwn i orfodi ysgolion i ddewis platfform Hwb.

8.4 Cytunodd y cyngor y dylid caniatáu i bob ysgol barhau i ddewis y platfformau digidol sy'n diwallu ei hanghenion ac na ddylai gael ei gorfodi i ddewis platfform Hwb. Byddai ymestyn yr adnoddau y gellir eu cael drwy Hwb, yn cynnwys rhai gwasanaethau gorfodol megis Profion Addasol Ar-lein, yn sicrhau y byddai angen i unrhyw ysgolion nad ydynt yn rhan o hyn ar hyn o bryd, ailystyried eu sefyllfa. Byddai'r gwaith o hyrwyddo buddiannau platfform Hwb, yn benodol o ran GDPR, hefyd yn cael ei gynnal.

8.5 Cadarnhaodd CO y byddai'n ymateb i'r e-bost ar ran y Cyngor Dysgu Digidol Cenedlaethol.

8.6 Cynhaliwyd trafodaeth ynghylch e-byst yn y dyfodol sy'n debyg, a beth fyddai'r broses ar gyfer ymateb iddynt. Cytunwyd ar brotocol y byddai pob e-bost yn y dyfodol yn cael ei anfon at Stefano Fontanella (canolog), yn cael ei gopïo i CO /RM ac y byddai ymateb yn cael ei roi wedyn ar ôl iddo gael ei godi yng nghyfarfod y Cyngor.

8.7 Cynhelir y cyfarfod nesaf yng Nghaerdydd ddydd Gwener 27 Ebrill, lleoliad Caerdydd 1, Parc Cathays. Caiff neges ynghylch nodyn yn y dyddiadur ei hanfon maes law.

**Camau gweithredu**

|  |  |
| --- | --- |
| **Cyf** | **Cam Gweithredu** |
| 2.8 | **Cam gweithredu: TG i rannu** **deunyddiau yn dilyn cyfarfod y Grŵp Cydlyniaeth ar 5 Chwefror 2018.** |
| 2.15 | **Cam gweithredu: Pob un o arweinwyr y meysydd dysgu a phrofiad i gysylltu'n uniongyrchol â'u cysylltiadau yn y Cyngor Dysgu Digidol Cenedlaethol i gael trafodaeth yn y lle cyntaf.** **Hyn i'w hwyluso gan dîm TG.** |
| 2.25 | **Cam gweithredu: GP i gysylltu â GB ynghylch adnodd anghenion dysgu proffesiynol y FfCD (Cam gweithredu o'r cyfarfod diwethaf)** |
| 2.25 | **Cam gweithredu - GP i gysylltu â CO ynghylch:** **nifer y graddau un seren ledled Cymru** |
| 3.4 | **Cam gweithredu: Cyflwyniad i'w ddobsarthu i'r Cyngor Dysgu Digidol Cenedlaethol** |
| 5.22 | **Cam gweithredu: CO i ddod â chofrestr risg i'r cyfarfod nesaf.** |
| 5.21 | **Cam gweithredu: CO i newid y digwyddiad ar linell amser y Wobr - 9 Ebrill - oherwydd gwyliau'r Pasg.** |
| 5.29 | **Cam gweithredu: CO i ddosbarthu cyflwyniad i'r grŵp.** |
| 6.12 | **Cam gweithredu: MJo i roi gwybodaeth bellach am brisio gwasanaeth hidlo'r we yn ganolog.** |
| 7.0 | **Cam gweithredu: SB i'w ychwanegu at y rhestr o'r rhai sy'n bresennol.** |
| 8.5 | **Cam gweithredu: CO i ymateb i ymholiad a anfonwyd at GB.** |